Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 165/14/5505	Liptovský Mikuláš, 13.8.2015
EEČ : 2-39-261-2015

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.5.2014, spisová značka 2 Pv 165/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistený deň v období od 21. 01. 2014 do 31. 01. 2014 na presne nezistenej zjazdovke v lyžiarskom stredisku Jasná, okres XXXXX, našiel na zemi v snehu mobilný telefón zn. HTC One čierno-striebornej farby v hodnote 530,- Eur, ktorý tu dňa 21. 01. 2014 stratil Maciej XXXXX, nar. 07. 08. 1997, trvale bytom 94-052 XXXXX, Ksiedza Popieluski 13m72, Poľská republika, a tento si prisvojil bez privolenia jeho majiteľa Jaceka Krzystofa Pietrzykowskieho, nar. 26. 08. 1969, trvale bytom XXXXX XXXXX, XXXXX-Rydza, 36m195, Poľská republika.

Uznesením prokurátora Okresnej prokuratúry XXXXX zo dňa 29.5.2014, spisová značka 2 Pv 165/14/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Dňa 29. 05. 2014   uznesením   2Pv 165/14/5505  prokurátor  podľa  § 216  ods. 1 Trestného poriadku podmienečne zastavil trestné stíhanie vedené proti XXXXX, nar. 11. 01. 1981,   stíhaného pre    prečin zatajenie cudzej veci podľa § 236 ods. 1  Tr. zákona  a zároveň mu  bola podľa § 216 ods. 2 Trestného poriadku určená skúšobná  doba  v  trvaní 12 mesiacov.  Uznesenie   nadobudlo  právoplatnosť dňa 19. 07. 2014. Skúšobná     doba uplynula   dňa  19. 07. 2015. 
	Podľa § 217 ods. 1 Tr. poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie. 
	Prokurátor okresnej prokuratúry  vyžiadal  na obvineného  správu o povesti  z miesta trvalého bydliska, odpis z registra trestov a správu z Okresného úradu, odboru všeobecnej  vnútornej správy v Lipt. Mikuláši.
 	Z týchto správ bolo zistené, že obvinený  v   registri   trestov  nemá novší záznam. Zo správy Okresného úradu, odboru všeobecnej  vnútornej správy v Lipt. Mikuláši vyplýva, že obvinený nie je vedený  v evidencii priestupkov.  
	Z týchto dôvodov  mám za to, že  obvinený sa osvedčil, pretože počas skúšobnej doby podmienečného zastavenia trestného stíhania  sa nedopustil žiadnej inej  trestnej ani protispoločenskej činnosti a možno vysloviť záver, že  počas skúšobnej doby podmienečného zastavenia trestného stíhania viedol  riadny život. 
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka